جمهور رئیس رجب طیب ایردوغان غرب دولتلری نینگ ترور تشکیلاتی اوچون «خوفسیز مکان» اېکنلیگی اېسله‌ تیب،
«ترور تشکیلاتلری نینگ قوللب - قوّتلنیشیگه کوز یومّه‌ یمیز» دېدی.
جمهور رئیس ایردوغان جی-20 رهبرلر جلسه سی آرتیدن همبورگده اویوشتیریلگن مطبوعات انجمنی چاغیده، جلسه نینگ اېنگ مهم‌ موضوعلریدن بیری نینگ ترورگه قرشی کوره‌ش اېکنلیگینی قید اېتدی.
شونینگدېک ایردوغان سه‌ممیتده، گلاوباللشگن ترور خوفیگه قرشی کوره‌ش نینگ ترور تشکیلاتی آلدیده صمیمی، قاطعانه و قرارلی دوام اېتیشی کېره‌کلیگینی، ترور تشکیلاتیگه قرشی کوره‌شده ایکّی یوزله‌ مه‌ چیلیکگه یول قویمسدن، خلق‌ ارا همکارلیک و بیردملیک ایچیده فعالیت آلیب باریلیشی شرط لیگینی تأکیدله‌ گنلیکلرینی بیلدیردی.
ایردوغان،
«افسوسکی یورتیمیزده جنایتگه قول اورگن، ترور تشکیلاتلریگه اعضا بولمیش، گناهسیز انسانلر نینگ قانینی تۉککن تروریستلر نینگ حمایه‌ قیلینگن لیگیگه، قوللب-قووتلنگن لیگیگه گواه بولماقده‌میز. بو نینگ اېنگ اچینرلی نمونه‌ سی افسوسکی یورتیمیزدن قاچیب کیتگن فتو ترور تشکیلاتی اعضالری دیر. اولر غرب دولتلریگه «خوفسیز مکان» صفتیده قره‌ماقده» دېدی.
«چېگره‌ میز نینگ یانیده ترور تشکیلاتلری نینگ قوللب-قوتلنیشی، قوراللنتیریلیشی، منطقه‌ ده ترور آراللری نینگ تشکیل تاپیلیشی هېچ قچان جوابسیز قالمه‌ یدی» دېگن ایردوغان، تورکيه اوچون خوف توغدیرگن هر قنه‌ قه فعالیتلرگه قرشی هېچ ایکّیلنمسدن اوزینی-اوزی حمایه‌ قیلیش حقوقیدن فایده‌ لنیله‌جگینی تأکیدله‌ دی.
ایردوغان، تناون کونی منطقه‌ ده ترقه‌ تیلگن و بوگونگی کونده‌ قورالی بیزگه قره‌ تیلگن قوراللر نینگ اېرته‌ گه، دنیا نینگ باشقه‌ نقطه‌ لریده‌ گی فعالیتلریده فایده‌لنیلمس لیگی نینگ هېچ قنده‌ی کفالتی یوق لیگی گه اعتبار قره‌ تدی.
ایردوغان ترکيه‌ نینگ سوريه‌ لیک مهاجرلر اوچون اجره‌ تگن مبلغ نینگ 30 میلیارد دالرگه یېتگن لیگینی اېسله‌ تیب، عرب اتفاقی نینگ بېرگن وعده‌ سیده تورمه‌ گن لیگینی معلوم قیلدی.
کېلیشیب آلینالمه‌ گن قبرس مذاکره‌ لریگه هم توخته‌ لگن ایردوغان، نتیجه‌گه اچینگن لیگینی افاده‌ له‌ دی.
تورکيه‌ نینگ و قبرس نینگ ترک تامانی نینگ فداکارانه‌ حرکتلری، صمیمي و ایلیق معامله‌سی نینگ کورمسلیک گه آلینگن لیگینی بېلگیلب اوتگن ایردوغان ترکيه‌ نینگ، معما نینگ حل قیلینیشی اوچون باشقه‌ چه پارامترلر آرقه‌ لی ایجابي حصه‌ قوشیش سعی-حرکتلرینی دوام اېتتیره‌ جگینی قید اېتدی.
ایردوغان انجمنده قطر معماسیگه هم توخته‌ لر اېکن قطرگه نسبتاً کیریتیلگن چېکلاولرنی «ناحقلیک» دېب بهاله‌ گنلیکلرینی تأکیدلب،
«دنیاده‌گی هر بیر دولتگه قرشی بولگنیدېک قطر نینگ مستقل لیگیگه قرشی هم حرمت کورسه‌ تیلیشی کېره‌ک» دېدی.
جاري ییل نینگ سپتمبر آییده عراقده‌گی کرد منطقه‌ سی رهبریتی نینگ رفراندوم اوتکزیشی تۉغریسیده‌گی سوالگه قرشی جمهور رئیس رجب طیب ایردوغان،
«بیز اوچون اولر نینگ اتفاقی، بیردملیگی مهم‌ دیر» دېب جواب بېردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
